Tiżwiqa ta’ stili mużikali ; taħlita immaġinattiva li tikkombina l-klassiku ma’ elementi ta’ mużika rock. Dawn flimkien jissawru fil-ballad tal-grupp Red Electrick. Il-video mużikali Young Again joffri ħarsa retrospettiva lejn il-ħajja u ż-żmien mitluf li qatt ma jista jkun irkuprat. Is-sehem tal-Orkestra Filarmonika Maltija ikompli joffri timbru uniku bil-video mużikali jelenka elementi li jikkuntrastaw ma xulxin; il-modern u l-klassiku; bit-taħlita riflessa fil-ħoss tad-diska. Il-video diġa kellu rispons qawwi fuq il-mezzi tal-media soċjali b’kummenti pożittivi li qed iqabblu din il-band ma’ gruppi popolari barranin. Il-kanzunetta kienet rikordja minn Talk back bil-kanzunetta miktuba minn Red Electrick u l-arraġamenti mużikali ta’ Wayne Grima u Red Electrick; l-Orkesta Filarmonika Maltija u Simon Vella. ‘Enough’ hija s-single ġdida ta’ Malcolm Pisani, b’lirika ta’ Muxu u kompozizzjoni u produzzjoni ta’ Carlo Gerada. B’ritmu pjuttost modern u mgħaġġel, u bi stil dance, it-tema tal-kanzunetta hija dwar il-ħajja u l-valuri imprezzabbli li mhumiex ikkalkolati jew msejjsa fuq il-materjaliżmu. Il-messaġġ tal-kanzunetta jenfasizza li l-ħajja hija wisq qasira biex ma jsirx dak mixtieq, l-aktar jekk il-limitazzjonijiet jinħolqu biss minħabba iz-zekzik u l-opinjonijiet dispreġattivi tan-nies. Il-video mużikali ta’ ‘Enough’ huwa animat b’ħafna żfin. Dan huwa il-ħames video mużikali ta’ Malcom Pisani.